=== Nyborg ===
[[Fil:Denmark-Nyborg_Palace.jpg|thumb|[[Nyborg Slot]].]]
[[Nyborg]] blev nyt hovedsæde for regeringen. Her gik kongen i gang med et omfattende byggeri, der angik både slottet, købstaden og fæstningsværkerne. Selve slottet blev udvidet og moderniseret, blandt andet fik det en ny stor [[riddersal]] og private [[gemak]]ker. Slottets forsvarsværker blev forstærket med en [[skyttegang]], tykkere mure og et forstærket indgangsparti. Byen fik en ny, moderne vandforsyning. Et nyt kvarter blev grundlagt bag kirken, og hele købstaden omgivet af fæstningsværker. En stor fæstningsport blev opført tværs gennem forsvarsværkerne på landsiden, mens kongen mod havet lod opføre en ny [[skibsbro]] ved Strandporten, og vejen blev gjort bredere. En kongelig [[Dyrehave (indhegning)|dyrehave]] blev anlagt vest for byen.<ref>Møller Jensen og Fischer, s. 22</ref> I tilknytning til slottet opkøbte kongen adskillige grunde, lod de gamle ejendomme nedrive og skabte en stor turnerings- og torveplads foran slottet.<ref>Møller Jensen og Fischer, s. 23</ref> Selv viste Christian sig under hele sin regering som et eksempel på Gudsfrygt og fromhed, hvilket atter virkede gavnlig paa hele hans hof, hvorfra der udgik en religiøs og alvorlig tone, der spores hos den bedre del af adelen i den følgende tid.<ref name="Sal 891"/>
Religion Historie Biblioteks-_og_informationsvidenskab